Geld, bottel whisky om hoës om te koop | Maroela Media
'n Luitenant-kolonel van die Valke (45), departementshoof van menslike nedersettings in Mpumalanga (51) en 'n senior lid van die Nasionale Vervolgingsgesag (NVG) (52) is in hegtenis geneem nadat hulle na bewering derduisende rande aan omkoopgeld aanvaar het om 'n saak te laat verdwyn. Die NVG-lid het ook onder meer 'n 18-jarige bottel Skotse whisky ontvang.
Kol. Katlego Mogale, woordvoerder van die Valke, sê na wat beweer word, het die Valke-lid sowat R28 000 van 'n algehele bedrag van R100 000 ontvang om die saak teen 'n beskuldigde terug te trek. Die saak is toe by die Valke se hoofkantoor aangemeld en 'n ondersoek is van stapel gestuur.
In die proses is die senior lid van die NVG ook genader met 'n soortgelyke versoek om die saak teen dié einste beskuldigde terug te trek. "Die NVG-amptenaar is 'n bedrag van R5 000 en 'n 18 jaar oue bottel Glenfiddich-whisky aangebied en oorhandig," sê Mogale.
Die drie sal na verwagting Woensdag in die Pretoriase landdroshof verskyn op aanklagte van korrupsie.
Ek is seker dit is baie meer algemeen as wat ons van hoor
Par for the course.Vrot van bo tot onder
'n Senior offisier van die Valke en 'n senior lid van die NVG. 'n Mens wonder hoe diep loop die stroom van korrupsie, van kriminaliteit, van rampokkery werklik in ons regstelsel. Waaraan word die landsburgers, die gewone mense, die belastingbetalers, ek en jy, blootgestel wanneer ons op hierdie mense moet staatmaak om ons regte te beskerm. Soos met die mense wat die afgelope naweek deur skurke in Witrivier se polisiestasie aangerand is terwyl die polisie goedkeurend toekyk. Is dit dan nie anargie in 'n redelik gevorderde stadium nie?
Korrupsie en anargie het al so deel van die samelewing geword dat baie dit as normaal beskou. Ken nie die verskil tussen eerlikheid en bedrog nie, want 'n behoorlike opvoeding ontbreek by die meeste. Siek verby!
Nou weet ons ook hoekom adjunk hoof regter Zondo nog nie een van die aangeklaagdes in die tronk kon kry nie, want die NVG en Valke moet die ondersoeke doen en nou ja nou weet ons wat daar gebeur. Ek hoop hoop net Me Bathoi roer hierdie menere goed.